Fælles forslag til RÅDETS FORORDNING om ændring af forordning (EU) nr. 204/2011 om restriktive foranstaltninger på baggrund af situationen i Libyen /* JOIN/2014/035 final - 2014/0281 (NLE) */





BEGRUNDELSE (1) Den 2. marts 2011 vedtog Rådet forordning (EU) nr. 204/2011 om restriktive foranstaltninger på baggrund af situationen i Libyen med henblik på at give foranstaltningerne i afgørelse 2011/137/FUSP af 28. februar 2011 virkning. (2) Den 27. august 2014 vedtog FN's Sikkerhedsråd (UNSC) resolution 2174 (2014) om ændring af anvendelsesområdet for våbenembargoen og om udvidelse af anvendelsen af indrejseforbuddet og indefrysningen af aktiver. (3) Rådet er ved at vedtage en afgørelse om ændring af afgørelse 2011/137/FUSP i overensstemmelse med resolution 2174 (2014). (4) Der er behov for yderligere handling fra Unionens side for at gennemføre visse af disse ændringer. (5) Unionens højtstående repræsentant for udenrigsanliggender og sikkerhedspolitik og Europa-Kommissionen bør derfor foreslå, at forordning (EF) nr. 204/2011 ændres. 2014/0281 (NLE) Fælles forslag til RÅDETS FORORDNING om ændring af forordning (EU) nr. 204/2011 om restriktive foranstaltninger på baggrund af situationen i Libyen RÅDET FOR DEN EUROPÆISKE UNION HAR — under henvisning til traktaten om Den Europæiske Unions funktionsmåde, særlig artikel 215, under henvisning til Rådets afgørelse 2011/137/FUSP af 28. februar 2011 om restriktive foranstaltninger på baggrund af situationen i Libyen[1], under henvisning til fælles forslag fra Unionens højtstående repræsentant for udenrigsanliggender og sikkerhedspolitik og Europa-Kommissionen, og ud fra følgende betragtninger: (1) Rådets forordning (EU) nr. 204/2011 af 2. marts 2011 om restriktive foranstaltninger på baggrund af situationen i Libyen[2] giver visse foranstaltninger i afgørelse 2011/137/FUSP virkning. (2) Den 27. august 2014 vedtog FN's Sikkerhedsråd (UNSC) resolution (UNSCR) 2174 (2014) om udvidelse af anvendelsen af indrejseforbuddet og indefrysningen af aktiver, jf. punkt 22 i (UNSCR) 1970 (2011) og punkt 23 i UNSCR 1973 (2011) og om ændring af anvendelsesområdet for den våbenembargo, der blev indført ved punkt 9 i UNSCR 1970 (2011), punkt 13 i UNSCR 2009 (2011) samt punkt 9 og 10 i UNSCR 2095 (2011). (3) Den … september 2014 vedtog Rådet Rådets afgørelse 2014/…/FUSP[3] om ændring af afgørelse 2011/137/FUSP[4] i overensstemmelse med UNSCR 2174 (2014). (4) Visse af disse ændringer hører under anvendelsesområdet for traktaten om Den Europæiske Unions funktionsmåde, og det er derfor nødvendigt at indføre lovgivning på EU-plan for at gennemføre dem, navnlig for at sikre, at de økonomiske aktører i alle medlemsstaterne anvender dem på samme måde. (5) Forordning (EU) nr. 204/2011 bør derfor ændres — VEDTAGET DENNE FORORDNING: Artikel 1 Forordning (EU) nr. 204/2011 ændres således: 1) Artikel 3, stk. 2, litra c), affattes således: "c) ydelse af teknisk bistand, finansiering eller finansiel bistand i forbindelse med militærudstyr, der ikke er bestemt til at dræbe, og som udelukkende er bestemt til sikkerheds- og nedrustningsstøtte til den libyske regering” 2) Artikel 6, stk. 1, affattes således: "1. Bilag III omfatter fysiske og juridiske personer, enheder og organer, som er opført på listen af FN's Sikkerhedsråd eller af sanktionskomitéen i overensstemmelse med punkt 22 i UNSCR 1970 (2011), punkt 19, 22 eller 23 i UNSCR 1973 (2011) eller punkt 4 i UNSCR 2174 (2014). Artikel 2 Denne forordning træder i kraft dagen efter offentliggørelsen i Den Europæiske Unions Tidende. Denne forordning er bindende i alle enkeltheder og gælder umiddelbart i hver medlemsstat. Udfærdiget i Bruxelles, den […]. På Rådets vegne Formand [1] EUT L 58 af 3.3.2011, s. 53. [2] EUT L 58 af 3.3.2011, s. 53. [3] EUT L … [4] Rådets afgørelse 2011/137/FUSP af 28.2.2011 om restriktive foranstaltninger på baggrund af situationen i Libyen (EUT L 58 af 3.3.2011, s. 53).